CELEX: 32013R0242
Language: hu
Date: 2013-03-18 00:00:00
Title: A Bizottság 242/2013/EU végrehajtási rendelete ( 2013. március 18. ) az al-Kaida hálózattal összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 189. alkalommal történő módosításáról

19.3.2013   
            
            
               HU
            
            
               Az Európai Unió Hivatalos Lapja
            
            
               L 75/25
            
         A BIZOTTSÁG 242/2013/EU VÉGREHAJTÁSI RENDELETE
   (2013. március 18.)
   az al-Kaida hálózattal összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 189. alkalommal történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az al-Kaida hálózattal összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló, 2002. május 27-i 881/2002/EK tanácsi rendeletre (1) és különösen annak 7. cikke (1) bekezdésének a) pontjára, 7. cikke (1) bekezdésének b) pontjára és 7a. cikkének (5) bekezdésére,
   mivel:
   
               (1)
            
            
               A 881/2002/EK rendelet I. melléklete felsorolja azon személyeket, csoportokat és szervezeteket, amelyekre a rendeletnek megfelelően a pénzeszközök és gazdasági erőforrások befagyasztása vonatkozik.
            
         
               (2)
            
            
               2013. március 12-én az Egyesült Nemzetek Biztonsági Tanácsának szankcióbizottsága úgy határozott, hogy egy természetes személyt töröl az azon személyekre, csoportokra és szervezetekre vonatkozó jegyzékéből, amelyekre a pénzeszközök és gazdasági erőforrások befagyasztását alkalmazni kell, miután megfontolta az e személy által benyújtott, a jegyzékből való törlésére vonatkozó kérelmet és az Egyesült Nemzetek Biztonsági Tanácsának 1904(2009) sz. határozata alapján intézményesített ombudsman átfogó jelentését.
            
         
               (3)
            
            
               Lettország kérte az illetékes hatóságainak címét feltüntető adatok módosítását.
            
         
               (4)
            
            
               A 881/2002/EK rendelet I. és II. mellékletét ennek megfelelően módosítani kell,
            
         ELFOGADTA EZT A RENDELETET:
   1. cikk
   A 881/2002/EK rendelet a következőképpen módosul:
   
               (1)
            
            
               Az I. melléklet e rendelet I. mellékletének megfelelően módosul.
            
         
               (2)
            
            
               A II. melléklet e rendelet II. mellékletének megfelelően módosul.
            
         2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. március 18-án.
      
         
            a Bizottság részéről, az elnök nevében,
         
            a Külpolitikai Eszközökért Felelős Szolgálat vezetője
         
      
   
   
      (1)  HL L 139., 2002.5.29., 9. o.
   
      I. MELLÉKLET
      A 881/2002/EK rendelet I. melléklete a következőképpen módosul:
      A „Természetes személyek” részben a következő bejegyzést el kell hagyni:
      
         „Mamoun Darkazanli (más néven a) Abu Ilyas; b) Abu Ilyas Al Suri; c) Abu Luz; d) Abu Al Loh; e) Abu Ylias). Címe: Uhlenhorster Weg 34, Hamburg, 22085 Németország. Születési ideje: 1958.8.4. Születési helye: Damaszkusz, Szíria. Állampolgársága: a) szíriai; b) német. Útlevélszáma: 1310636262 (német útlevél, érvényessége 2005.10.29-én lejárt). Nemzeti személyazonosító száma: 1312072688 (német személyazonosító igazolvány, érvényessége 2005.10.29-én lejárt). Egyéb információ: apja neve: Mohamed Darkazanli; anyja neve: Nur Al-Huda Sheibani Altgelbi. A 2a. cikk (4) bekezdésének b) pontjában meghatározott megjelölés időpontja: 2001.10.17.”
      
   
   
      II. MELLÉKLET
      A 881/2002/EK rendelet II. melléklete a következőképpen módosul:
      A „Lettország” rész alatti cím helyébe a következő lép:
      
         
                     „Latvijas Republikas Ārlietu Ministrija
                  
               
                     K.Valdemāra iela 3
                  
               
                     Rīga LV-1395, Latvija
                  
               
                     Tel.: (+371) 67 016 201
                  
               
                     Fax: (+371) 67 828 121
                  
               
                     mfa.cha@mfa.gov.lv
                  
               
                     Noziedzīgi iegūtu līdzekļu legalizācijas novēršanas dienests
                  
               
                     Raiņa bulvāris 15
                  
               
                     Rīga LV-1050, Latvija
                  
               
                     Tel: (+371) 67 044 430
                  
               
                     Fax: (+371) 67 324 497
                  
               
                     kd@kd.gov.lv”